במשך כמה חודשים, בלאייר שימשה כמעין דמות ביניים (בין טובה לרעה). בחודש פברואר, היא הצטוותה לשורות ה-Sky Pirates (קיירי סיין ואיאו שיראי) בניצחונן על ג'זמין דיוק, מרינה שפיר ושיינה בייזלר במסגרת קרב שלושה נגד שלושה. ב-13 במרץ, בלאייר התחרתה נגד איאו שיראי בקרב אשר קבע את זהות המועמדת לאליפות הנשים של NXT. מנגד, קרב זה הסתיים ללא הכרעה לאחר שבייזלר הגיעה ותקפה אותן ואף את סיין, שהגיעה כדי לבלום את בייזלר. ב-3 באפריל, בלאייר התחרתה נגד קיירי סיין בקרב שהסתיים ללא הכרעה בשל התערבות מצד שיינה בייזלר, ג'זמין דיוק ומרינה שפיר. באירוע , שנערך ב-5 באפריל, בלאייר התחרתה בקרב מרובע על אליפות הנשים של NXT נגד שיינה בייזלר, איאו שיראי וקיירי סיין, קרב שבסופו בייזלר ניצחה לאחר שהכניעה את בלאייר ובעקבות זאת היא שמרה על התואר בהצלחה.
ב-24 באפריל במסגרת הפרק Women Collide של האירוע Worlds Collide, בלאייר כשלה בניסיונה לזכות באליפות הנשים של NXT UK לאחר שהפסידה לטוני סטורם בקרב משולש, שכלל בנוסף את ניקי קרוס. ב-1 במאי במסגרת הפרק Brands Collide של האירוע Worlds Collide, בלאייר ניצחה בקרב הבאטל רויאל של הנשים. ב-8 במאי, בלאייר ניצחה את מיה יים, אך ב-29 במאי היא הפסידה בקרב החוזר ביניהן. בקרב השלישי בין השתיים אשר נערך ב-5 ביוני, בלאייר הפסידה פעם נוספת לאים. בלאייר חזרה להופיע בחודש יולי, כשהיא הגיעה בגישה "חסרת רחמים ואגרסיבית" וניצחה בתצוגות משכנעות את פריסילה זוניגה, זאיה לי וטיינרה קונטי. ב-18 בספטמבר בתוכנית הבכורה של NXT בשידור ישיר ברשת USA, בלאייר כשלה בניסיונה להפוך לטוענת לכתר לאליפות הנשים של NXT לאחר שהפסידה בקרב מרובע נגד קנדיס לאריי, איאו שיראי ומיה יים, שבסופו לאריי ניצחה; הפסד זה סימל את ההפסד הראשון של בלאייר כתוצאה מהצמדה. לאחר ניצחונה על דקוטה קאי ב-9 באוקטובר, בלאייר הייתה נחושה להפוך לטוענת לכתר על חשבון הטוענת לכתר, ריאה ריפלי. לעומת זאת, היא נוצחה על ידי ריפלי שבועיים לאחר מכן.
קרב ה-WarGames וסדרת ההישרדות (2019).
ב-1 בנובמבר בתוכנית סמאקדאון, בלאייר הייתה אחת ממתאבקות NXT שפלשו לתוכנית, כשתקפה מאחורי הקלעים את כרמלה ודנה ברוק לפני קרב הזוגות המתוכנן שלהן נגד מנדי רוז וסוניה דוויל. מאוחר יותר באותו הערב, בלאייר הצטרפה לטריפל H וליתר הרוסטר של NXT, כשהם הכריזו מלחמה על Raw וסמאקדאון, ואף הבטיחו לנצח במלחמת המותגים של אירוע סדרת ההישרדות. באירוע , שנערך ב-23 בנובמבר, בלאייר לקחה חלק בקבוצתה של בייזלר לצד שיינה בייזלר, איאו שיראי וקיי לי ריי, כשביחד הן הפסידו לקבוצה של ריאה ריפלי, קנדיס לאריי, טיגן נוקס ודקוטה קאי במסגרת קרב ה-WarGames. לילה לאחר מכן באירוע סדרת ההישרדות, שנערך ב-24 בנובמבר, קבוצת NXT בהנהגתה של ריאה ריפלי ביחד עם בלאייר, קנדיס לאריי, איאו שיראי וטוני סטורם ניצחה את קבוצת Raw (שארלוט פלייר, אסקה, קיירי סיין, נטליה ושרה לוגאן) וקבוצת סמאקדאון (סשה בנקס, כרמלה, דנה ברוק, לייסי אוואנס וניקי קרוס) בקרב הדחות נשים משולש.
הפיוד נגד ריפלי ופלייר (2020).
ב-15 בינואר 2020, בלאייר ניצחה בקרב הבאטל רויאל אשר קבע את הטוענת לכתר לאליפות הנשים של NXT של ריאה ריפלי באירוע . באירוע הרויאל ראמבל, שנערך ב-26 בינואר, בלאייר התחרתה בקרב הרויאל ראמבל המסורתי הראשון שלה, כשנכנסה לקרב כמספר השני, הספיקה להדיח שמונה משתתפות, אך הודחה על ידי המנצחת בקרב, שארלוט פלייר, לאחר ששהתה בקרב כ-33 דקות. ב-5 בפברואר, פלייר הגיעה לתוכנית NXT כדי לפרסם את התשובה שלה לאתגר שריפלי הציבה בפניה לגבי קרב על אליפות הנשים של NXT ברסלמניה 36. בלאייר, ששימשה עדיין כטוענת לאליפות נגד ריפלי, התעמתה עם פלייר עד שריפלי הגיעה וקטעה אותה. לבסוף, השתיים שילבו כוחות ותקפו את פלייר. באירוע NXT TakeOver: Portland, שנערך ב-16 בפברואר, בלאייר כשלה בניסיונה לזכות בתואר לאחר שהפסידה לריפלי; כשלאחר הקרב פלייר הגיעה ותקפה את ריפלי ובלאייר.
ב-19 בפברואר, בלאייר הפריעה בקרב של צ'לסי גרין וקיידן קרטר, כשלאחר מכן היא איתגרה את פלייר לקרב נגדה ב-NXT. הקרב ביניהן התקיים שבוע לאחר מכן ובו היא נוצחה על ידי פלייר. לאחר הקרב, פלייר פצעה את הקרסול של בלאייר בעזרת כיסא עד שריפלי הגיעה כדי להבריח את פלייר מהזירה.
הרוסטר הראשי (2020–היום).
בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), בלאייר נחלצה לעזרת הסטריט פרופיטס (אנג'לו דוקינס ובעלה, מונטז פורד) לאחר שהם הגנו בהצלחה על אליפות הזוגות של Raw נגד אנג'ל גרזה ואוסטין ת'יאורי והותקפו על ידם ועל ידי זלינה וגה. לילה לאחר מכן בתוכנית Raw, היא הכריזה שהיא כעת חלק מהמותג Raw, כששוב היא הגיעה לזירה לאחר שהסטריט פרופיטס הותקפו על ידי השלושה. תקיפה זו הובילה לקיום קרב בין שתי השלשות, כשבלאייר והסטריט פרופיטס יצאו עם ידם על העליונה. ב-13 ביולי, בלאייר הצטוותה לשורות רובי ריוט, כשביחד הן ניצחו את The IIconics (בילי קיי ופייטון רויס). ב-10 באוגוסט, בלאייר גברה על זלינה וגה. ב-9 באוקטובר בפרק של התוכנית "סמאקדאון" כחלק מהדראפט, בלאייר הועברה למותג סמאקדאון. שבועיים לאחר מכן, היא ניצחה בקרב יחידים את זלינה וגה. ב-30 באוקטובר, בלאייר ניצחה את בילי קיי ונטליה בקרב משולש אשר קבע את זהות המעפילה הראשונה לקבוצת סמאקדאון לקראת קרב הדחות הנשים המסורתי של אירוע סדרת ההישרדות. באירוע זה, שנערך ב-22 בנובמבר, קבוצת סמאקדאון (ביאנקה בלאייר, רובי ריוט, ליב מורגן, ביילי ונטליה) הפסידה לקבוצת Raw (ניה ג'קס, שיינה בייזלר, לאנה, לייסי אוואנס ופייטון רויס) בקרב הדחות הנשים המסורתי. ב-27 בנובמבר, בלאייר גברה על נטליה. ב-18 בדצמבר, בלאייר הפסידה לביילי. ב-29 בינואר 2021, בלאייר גברה על ביילי. באירוע תא ההדחות, שנערך ב-21 בפברואר, בלאייר וסשה בנקס לא הצליחו לזכות באליפות זוגות הנשים של ה-WWE לאחר שהפסידו לאלופות הזוגות, ניה ג'קס ושיינה בייזלר. ב-5 במרץ, בלאייר ניצחה את שיינה בייזלר. שבוע לאחר מכן, בלאייר וסשה בנקס הפסידו בקרב זוגות לנטליה וטמינה. באירוע פאסטליין, שנערך ב-21 במרץ, בלאייר וסשה בנקס כשלו בניסיונן לזכות באליפות זוגות הנשים של ה-WWE לאחר שהפסידו לאלופות, ג'קס ובייזלר. ב-26 במרץ וב-2 באפריל, בלאייר ניצחה בקרבות יחידים את נטליה וכרמלה, בהתאמה. ב-28 במאי, בלאייר גברה על כרמלה בקרב שאינו היה על תוארה. באירוע גיהנום בכלוב, שנערך ב-20 ביוני, בלאייר ניצחה את ביילי בקרב גיהנום בכלוב וכתוצאה מכך שמרה על התואר. ב-16 ביולי, בלאייר הגנה על התואר בהצלחה מול כרמלה. שבועיים לאחר מכן, בלאייר וסשה בנקס, שלא נראיתה מאז רסלמניה, ביצעה את חזרתה לארגון וביחד הן גברו בקרב זוגות על כרמלה וזלינה וגה; לעומת זאת, במהלך חגיגות הניצחון, בנקס בגדה בבלאייר ותקפה אותה, צעד שהצית מחדש את היריבות בין השתיים. ב-6 באוגוסט, בלאייר ניצחה את זלינה וגה בקרב שאינו היה על התואר. שבועיים לאחר מכן, בלאייר רשמה ניצחונות על וגה וכרמלה בקרבות יחידים, שגם הם לא היו על תוארה. באירוע סאמרסלאם, שנערך ב-21 באוגוסט, בלאייר הייתה אמורה להגן על תוארה מול סשה בנקס; לעומת זאת, האחרונה לא הייתה כשירה להתחרות ומי שתפסה את מקומה הייתה בקי לינץ', שביצעה את חזרתה לארגון. לינץ' איתגרה את בלאייר לקרב על חגורת האליפות, אתגר שאליו בלאייר נענתה בחיוב. לאחר 26 שניות של קרב ביניהם, לינץ' גברה על בלאייר וזכתה באליפות. בפרק העוקב של התוכנית "סמאקדאון", בלאייר ניצחה את ליב מורגן, כרמלה וזלינה וגה בקרב הדחות מרובע אשר קבע את הטוענת לכתר לאליפות הנשים של סמאקדאון. באירוע חוקי אקסטרים, שנערך ב-26 בספטמבר, בלאייר לא הצליחה להשיב אליה את חגורת האליפות מידי בקי לינץ', זאת לאחר שהקרב ביניהן הסתיים ללא הכרעה בשל תקיפת המשתתפות מצד סשה בנקס, שביצעה את חזרתה. באירוע היהלום שבכתר, שנערך ב-21 באוקטובר, בלאייר השתתפה בקרב משולש על אליפות הנשים של סמאקדאון, שבסופו לינץ' ניצחה והגנה על תוארה בהצלחה. ב-1 בנובמבר בפרק של התוכנית "Raw", בלאייר לא הצליחה לזכות באליפות הנשים של Raw לאחר שהפסידה לאלופה, בקי לינץ'. שבוע לאחר מכן, היא השתתפה בקרב מחומש מול ריאה ריפלי, ליב מורגן, המלכה זלינה וכרמלה אשר קבע את זהות המועמדת לאליפות הנשים של Raw, שבסופו מורגן ניצחה. ב-22 בנובמבר בפרק של התוכנית "Raw", בלאייר ניצחה את טמינה. ב-13 וב-20 בדצמבר בפרק של התוכנית "Raw", בלאייר השיגה ניצחונות על דודרופ. ב-10 בינואר 2022 בפרק של התוכנית "Raw", בלאייר השתתפה בקרב משולש נגד דודרופ וליב מורגן אשר קבע את הטוענת לכתר לאליפות הנשים באירוע הרויאל ראמבל, שבסופו דודרופ ניצחה. ב-24 וב-31 בינואר בפרקי התוכנית "Raw", בלאייר ניצחה בקרבות יחידים את אלופות זוגות הנשים, המלכה זלינה וכרמלה, בהתאמה. ב-7 בפברואר, בלאייר ניצחה את ניקי קרוס. באירוע תא ההדחות, שנערך ב-19 בפברואר, בלאייר ניצחה בקרב תא ההדחות וכתוצאה מכך הפכה לטוענת לכתר לאליפות הנשים של Raw מול בקי לינץ' ברסלמניה 38. ב-21 בפברואר, בלאייר ניצחה את דודרופ. במסגרת הלילה הראשון של אירוע זה, שנערך ב-2 באפריל, בלאייר גברה על לינץ' וזכתה בתואר. באירוע גיהנום בכלוב, שנערך ב-5 ביוני, בלאייר הגנה בהצלחה על תוארה מול אסקה ובקי לינץ' בקרב משולש. באירוע כסף בבנק, שנערך ב-2 ביולי, בלאייר רשמה הגנה מוצלחת על האליפות מול כרמלה.
חיים אישיים.